title: Nõukogu rakendusmäärus (EL) 2021/1188, 19. juuli 2021, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2021/138

text:
                  20.7.2021

                  ET

                  Euroopa Liidu Teataja

                  L 258/14

         NÕUKOGU RAKENDUSMÄÄRUS (EL) 2021/1188,
         19. juuli 2021,
         millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2021/138
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 27. detsembri 2001. aasta määrust (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks, (1) eriti selle artikli 2 lõiget 3,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 5. veebruaril 2021 vastu rakendusmääruse (EL) 2021/138, (2) millega rakendatakse määruse (EÜ) nr 2580/2001 artikli 2 lõiget 3 ning kehtestatakse nende isikute, rühmituste ja üksuste ajakohastatud loetelu, kelle suhtes kohaldatakse määrust (EÜ) nr 2580/2001 (edaspidi „loetelu“).

                     (2)

                     Kui see oli praktiliselt võimalik, esitas nõukogu kõigile isikutele, rühmitustele ja üksustele põhjendused nende loetellu kandmise põhjuse kohta.

                     (3)

                     Nõukogu teavitas Euroopa Liidu Teatajas avaldatud teatisega loetellu kantud isikuid, rühmitusi ja üksusi, et ta on otsustanud neid loetelus edasi hoida. Nõukogu teavitas samuti asjaomaseid isikuid, rühmitusi ja üksusi, et nõukogule võib esitada taotluse, et saada põhjendusi nende loetellu kandmise kohta, kui põhjendusi ei ole neile juba edastatud.

                     (4)

                     Nõukogu vaatas loetelu läbi, nagu on nõutud määruse (EÜ) nr 2580/2001 artikli 2 lõikes 3. Kõnealuse läbivaatamise käigus võttis nõukogu arvesse märkusi, mida esitasid talle asjassepuutuvad isikud, ning pädevatelt riiklikelt asutustelt saadud ajakohastatud teavet loetellu kantud isikute ja üksuste staatuse kohta riiklikul tasandil.

                     (5)

                     Nõukogu on kindlaks teinud, et nõukogu ühise seisukoha 2001/931/ÜVJP (3) artikli 1 lõikes 4 osutatud pädevad asutused on teinud kõigi loetellu kantud isikute, rühmituste ja üksuste suhtes otsused selle kohta, et nad on osalenud terroriaktides ühise seisukoha 2001/931/ÜVJP artikli 1 lõigete 2 ja 3 tähenduses. Nõukogu on samuti jõudnud järeldusele, et nende isikute, rühmituste ja üksuste puhul, kelle suhtes kohaldatakse ühise seisukoha 2001/931/ÜVJP artikleid 2, 3 ja 4, tuleks jätkuvalt kohaldada määruses (EÜ) nr 2580/2001 sätestatud konkreetseid piiravaid meetmeid.

                     (6)

                     Loetelu tuleks vastavalt ajakohastada ja rakendusmäärus (EL) 2021/138 tuleks kehtetuks tunnistada,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 2580/2001 artikli 2 lõikes 3 ette nähtud loetelu on esitatud käesoleva määruse lisas.

            Artikkel 2
            Rakendusmäärus (EL) 2021/138 tunnistatakse kehtetuks.

            Artikkel 3
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 19. juuli 2021

                  Nõukogu nimel

                  president

               J. PODGORŠEK

            (1)  EÜT L 344, 28.12.2001, lk 70.

            (2)  Nõukogu 5. veebruari 2021. aasta rakendusmäärus (EL) 2021/138, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2020/1128 (ELT L 43, 8.2.2021, lk 1).

            (3)  Nõukogu 27. detsembri 2001. aasta ühine seisukoht 2001/931/ÜVJP terrorismivastaste erimeetmete rakendamise kohta (EÜT L 344, 28.12.2001, lk 93).

            LISA
            Artiklis 1 osutatud isikute, rühmituste ja üksuste loetelu
            I.   ISIKUD

                        1.

                        ABDOLLAHI Hamed (teise nimega Mustafa Abdullahi), sündinud 11.8.1960 Iraanis. Passi nr: D9004878.

                        2.

                        AL-NASSER Abdelkarim Hussein Mohamed, sündinud Al Ihsas (Saudi Araabia), Saudi Araabia kodanik.

                        3.

                        AL YACOUB Ibrahim Salih Mohammed, sündinud 16.10.1966 Tarutis (Saudi Araabia), Saudi Araabia kodanik.

                        4.

                        ARBABSIAR Manssor (teise nimega Mansour Arbabsiar), sündinud 6.3.1955 või 15.3.1955 Iraanis. Iraani ja USA kodanik, passi nr: C2002515 (Iraan); Passi nr: 477845448 (USA). Isikutunnistuse nr: 07442833, kehtivuse lõpp: 15.3.2016 (USA juhiluba).

                        5.

                        ASSADI Assadollah, sündinud 22.12.1971 Teheranis (Iraan), Iraani kodanik. Iraani diplomaatilise passi nr: D9016657.

                        6.

                        BOUYERI Mohammed (teise nimega Abu ZUBAIR, teise nimega SOBIAR, teise nimega Abu ZOUBAIR), sündinud 8.3.1978 Amsterdamis (Madalmaad).

                        7.

                        EL HAJJ, Hassan, sündinud 22.3.1988 Zaghdraiyas Sidonis (Liibanon), Kanada kodanik. Passi nr: JX446643 (Kanada).

                        8.

                        HASHEMI MOGHADAM Saeid, sündinud 6.8.1962 Teheranis (Iraan), Iraani kodanik. Passi nr: D9016290, kehtiv kuni 4.2.2019.

                        9.

                        IZZ-AL-DIN Hasan (teise nimega GARBAYA Ahmed, teise nimega SA-ID, teise nimega SALWWAN Samir), sündinud 1963. aastal Liibanonis, Liibanoni kodanik.

                        10.

                        MELIAD, Farah, sündinud 5.11.1980 Sydneys (Austraalia), Austraalia kodanik. Passi nr: M2719127 (Austraalia).

                        11.

                        MOHAMMED Khalid Shaikh (teise nimega ALI Salem, teise nimega BIN KHALID Fahd Bin Adballah, teise nimega HENIN Ashraf Refaat Nabith, teise nimega WADOOD Khalid Adbul), sündinud 14.4.1965 või 1.3.1964 Pakistanis. Passi nr: 488555.

                        12.

                        ŞANLI, Dalokay (teise nimega Sinan), sündinud 13.10.1976 Pülümüris (Türgi).

                        13.

                        SHAHLAI Abdul Reza (teise nimega Abdol Reza Shala’i, teise nimega Abd-al Reza Shalai, teise nimega Abdorreza Shahlai, teise nimega Abdolreza Shahla’i, teise nimega Abdul-Reza Shahlaee, teise nimega Hajj Yusef, teise nimega Haji Yusif, teise nimega Hajji Yasir, teise nimega Hajji Yusif, teise nimega Yusuf Abu-al-Karkh), sündinud u 1957. aastal Iraanis. Aadressid: 1) Kermanshah, Iraan, 2) Mehrani sõjaväebaas, Ilami provints, Iraan.

                        14.

                        SHAKURI Ali Gholam, sündinud u 1965. aastal Teheranis Iraanis.

                  II.   RÜHMITUSED JA ÜKSUSED

                        1.

                        „Abu Nidal Organisation/Abu Nidali Organisatsioon“ – „ANO“ (teise nimega „Fatah Revolutionary Council/Fatah’ Revolutsiooniline Nõukogu“, teise nimega „Arab Revolutionary Brigades/Araabia Revolutsioonilised Brigaadid“, teise nimega „Black September/Must September“, teise nimega „Revolutionary Organisation of Socialist Muslims/Sotsialistlike Moslemite Revolutsiooniline Organisatsioon“).

                        2.

                        „Al-Aqsa Martyrs’ Brigade/Al-Aqsa Märtrite Brigaad“.

                        3.

                        „Al-Aqsa e.V“.

                        4.

                        „Babbar Khalsa“.

                        5.

                        „Communist Party of the Philippines/Filipiinide Kommunistlik Partei“, sealhulgas „New People’s Army“ – „NPA/Uus Rahvaarmee“, Filipiinid.

                        6.

                        Directorate for Internal Security of the Iranian Ministry for Intelligence and Security/Iraani luure- ja julgeolekuministeeriumi sisejulgeoleku direktoraat.

                        7.

                        „Gama’a al-Islamiyya“ (teise nimega „Al-Gama’a al-Islamiyya“) („Islamic Group/Islamirühmitus“ – „IG“).

                        8.

                        „İslami Büyük Doğu Akıncılar Cephesi“ – „IBDA-C“ („Great Islamic Eastern Warriors Front/Suur Islami Idavõitlejate Rinne“).

                        9.

                        „Hamas“, sealhulgas „Hamas-Izz al-Din al-Qassem“.

                        10.

                        „Hizballah Military Wing/Hizballahi sõjaline tiib“ (teise nimega „Hezbollah Military Wing/Hezbollahi sõjaline tiib“, teise nimega „Hizbullah Military Wing/Hizbullahi sõjaline tiib“, teise nimega „Hizbollah Military Wing/Hizbollahi sõjaline tiib“, teise nimega „Hezballah Military Wing/Hezballahi sõjaline tiib“, teise nimega „Hisbollah Military Wing/Hisbollahi sõjaline tiib“, teise nimega „Hizbu’llah Military Wing/Hizbu’llahi sõjaline tiib“, teise nimega „Hizb Allah Military Wing/Hizb Allahi sõjaline tiib“, teise nimega „Jihad Council/Džihaadi Nõukogu“ (ja kõik sellele alluvad üksused, sealhulgas välisjulgeolekuorganisatsioon)).

                        11.

                        „Hizbul Mujahideen“ – „HM“.

                        12.

                        „Khalistan Zindabad Force“/Khalistan Zindabadi Relvajõud“ – „KZF“.

                        13.

                        „Kurdistan Workers’ Party“/Kurdistani Töölispartei – „PKK“ (teise nimega „KADEK“, teise nimega „KONGRA-GEL“).

                        14.

                        „Liberation Tigers of Tamil Eelam“/Tamil Eelami Vabadusvõitluse Tiigrid – „LTTE“.

                        15.

                        „Ejército de Liberación Nacional“ („National Liberation Army/Rahvuslik Vabastusarmee“).

                        16.

                        „Palestinian Islamic Jihad“/„Palestiina Islami Džihaad“ – „PIJ“.

                        17.

                        „Popular Front for the Liberation of Palestine“/Palestiina Vabastamise Rahvarinne „PFLP“.

                        18.

                        „Popular Front for the Liberation of Palestine – General Command/Palestiina Vabastamise Rahvarinde peastaap“ (teise nimega „PFLP – General Command/PFLP peastaap“).

                        19.

                        „Devrimci Halk Kurtuluș Partisi-Cephesi“ – „DHKP/C“ (teise nimega „Devrimci Sol“ („Revolutionary Left/Revolutsioonilised Vasakpoolsed“), teise nimega „Dev Sol“) („Revolutionary People’s Liberation Army/Front/Party/Revolutsiooniline Rahva Vabastusarmee/-rinne/-partei“).

                        20.

                        „Sendero Luminoso“ („Shining Path/Särav Tee“) – „SL“.

                        21.

                        „Teyrbazen Azadiya Kurdistan“ – „TAK“ (teise nimega „Kurdistan Freedom Falcons/Kurdistani Vabastuspistrikud“, teise nimega „Kurdistan Freedom Hawks/Kurdistani Vabastuskullid“).


title: Komisjoni rakendusmäärus (EL) 2021/1190, 15. juuli 2021, milles sätestatakse vastavalt Euroopa Parlamendi ja nõukogu määrusele (EL) 2019/2152 teema „IKT kasutamine ja e-kaubandus“ andmenõuete tehnilised üksikasjad vaatlusaastaks 2022 (EMPs kohaldatav tekst)

text:
                  20.7.2021

                  ET

                  Euroopa Liidu Teataja

                  L 258/28

         KOMISJONI RAKENDUSMÄÄRUS (EL) 2021/1190,
         15. juuli 2021,
         milles sätestatakse vastavalt Euroopa Parlamendi ja nõukogu määrusele (EL) 2019/2152 teema „IKT kasutamine ja e-kaubandus“ andmenõuete tehnilised üksikasjad vaatlusaastaks 2022
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 27. novembri 2019. aasta määrust (EL) 2019/2152, mis käsitleb Euroopa ettevõtlusstatistikat ja millega tunnistatakse kehtetuks kümme ettevõtlusstatistika valdkonna õigusakti, (1) eriti selle artikli 7 lõiget 1 ja artikli 17 lõiget 6,
         ning arvestades järgmist:

                     (1)

                     Selleks et tagada määruse (EL) 2019/2152 I lisas loetletud teema „IKT kasutamine ja e-kaubandus“ nõuetekohane rakendamine, peaks komisjon täpsustama muutujad, mõõtühiku, statistilise üldkogumi, liigitused ja jaotused ning andmeedastuse tähtaja, et saada liikmesriikide vahel võrreldavad ja ühtlustatud andmed IKT kasutamise ja e-kaubanduse kohta.

                     (2)

                     Liikmesriigid peaksid esitama metaandmete ja kvaliteediaruanded riiklike statistiliste ettevõtlusregistrite ja igasuguse ettevõtlusstatistika kohta. Seepärast on vaja kindlaks määrata kõnealuste aruannete esitamise kord, nende sisu ja esitamise tähtajad.

                     (3)

                     Käesolevas määruses sätestatud meetmed on kooskõlas Euroopa statistikasüsteemi komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Liikmesriigid esitavad andmed määruse (EL) 2019/2152 I lisas osutatud teema „IKT kasutamine ja e-kaubandus“ kohta vastavalt käesoleva määruse lisas esitatud andmenõuete tehnilisele kirjeldusele vaatlusaastaks 2022.

            Artikkel 2
            Iga-aastane metaandmete aruanne määruse (EL) 2019/2152 I lisas osutatud teema „IKT kasutamine ja e-kaubandus“ kohta edastatakse komisjonile (Eurostatile) 31. maiks 2022.
            Iga-aastane kvaliteediaruanne määruse (EL) 2019/2152 I lisas osutatud teema „IKT kasutamine ja e-kaubandus“ kohta edastatakse komisjonile (Eurostatile) 5. novembriks 2022.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. juuli 2021

                  Komisjoni nimel

                  President

               Ursula VON DER LEYEN

            (1)  ELT L 327, 17.12.2019, lk 1.

            LISA
            Teema „IKT kasutamine ja e-kaubandus“ andmenõuete tehnilised üksikasjad

                        Kohustuslik/vabatahtlik

                        Kohaldamisala (filter)

                        Muutuja

                        Kohustuslikud muutujad

                                    i)

                                    kõigi ettevõtete kohta:

                                    (1)

                                    ettevõtte põhiline majandustegevus eelmisel kalendriaastal

                                    (2)

                                    töötajate ja füüsilisest isikust ettevõtjate keskmine arv eelmisel kalendriaastal

                                    (3)

                                    kogukäive (väärtusena, v.a käibemaks) eelmisel kalendriaastal

                                    (4)

                                    töö tegemiseks internetiühendust omavate töötajate ja füüsilisest isikust ettevõtjate arv või selliste töötajate osatähtsus kõigi töötajate ja füüsilisest isikust ettevõtjate seas

                                    (5)

                                    IKT-spetsialistide tööhõive

                                    (6)

                                    mis tahes liiki koolituse pakkumine IKT-spetsialistidele IKT-oskuste arendamiseks eelmisel kalendriaastal

                                    (7)

                                    mis tahes liiki koolituse pakkumine teistele töötajatele IKT-oskuste arendamiseks eelmisel kalendriaastal

                                    (8)

                                    IKT-spetsialistide värbamine või värbamise katse eelmisel kalendriaastal

                                    (9)

                                    IKT-funktsioonide täitmine (nt IKT-taristu hooldus, kontoritarkvara tugi, ärijuhtimise tarkvara/süsteemide ja/või veebilahenduste arendus, turvalisus ja andmekaitse) oma töötajate poolt (kaasa arvatud ema- ja sidusettevõtete töötajad) eelmisel kalendriaastal

                                    (10)

                                    IKT-funktsioonide täitmine (nt IKT-taristu hooldus, kontoritarkvara tugi, ärijuhtimise tarkvara/süsteemide ja/või veebilahenduste arendus, turvalisus ja andmekaitse) välistarnija poolt eelmisel kalendriaastal

                                    (11)

                                    tööstusrobotite kasutamine

                                    (12)

                                    teenindusrobotite kasutamine

                                    (13)

                                    meetmete kohaldamine, et mõjutada ettevõttes järgmist: printimiseks ja paljundamiseks kasutatava paberi kogus

                                    (14)

                                    meetmete kohaldamine, et mõjutada ettevõttes järgmist: IKT-seadmete energiatarbimine

                                    (15)

                                    IKT-teenuste või IKT-seadmete keskkonnamõju arvestamine nende valimisel (näiteks energiatarbimine)

                                    (16)

                                    IKT-seadmete (nt arvutid, monitorid, mobiiltelefonid) kasutusest kõrvaldamine elektroonikaromude kogumise/ringlussevõtu abil (sealhulgas nende jätmine jaemüüjale kõrvaldamise eesmärgil)

                                    (17)

                                    IKT-seadmete (nt arvutid, monitorid, mobiiltelefonid) hoidmine ettevõttes pärast nende kasutamise lõpetamist (näiteks kasutamiseks varuosadena, hirm tundliku teabe avalikustamise pärast)

                                    (18)

                                    IKT-seadmete (nt arvutid, monitorid, mobiiltelefonid) müümine, liisinguettevõttele tagastamine või annetamine pärast nende kasutamise lõpetamist

                                    ii)

                                    ettevõtete kohta, kus töötajatel ja füüsilisest isikust ettevõtjatel on töö tegemiseks juurdepääs internetile:

                                    (19)

                                    internetiühendus: mis tahes tüüpi püsiühenduse kasutamine

                                    (20)

                                    kaugkoosolekute korraldamine

                                    (21)

                                    töötajate kaugjuurdepääs (arvutite või kaasaskantavate seadmete, nt nutitelefonide kaudu) ettevõtte e-posti süsteemile

                                    (22)

                                    töötajate kaugjuurdepääs (arvutite või kaasaskantavate seadmete, nt nutitelefonide kaudu) ettevõtte dokumentidele (nt toimikud, tabelid, esitlused, graafikud, fotod)

                                    (23)

                                    töötajate kaugjuurdepääs (arvutite või kaasaskantavate seadmete, nt nutitelefonide kaudu) ettevõtte ärirakendustele või -tarkvarale (nt juurdepääs raamatupidamisele, müügile, tellimustele, CRM-tarkvarale (välja arvatud sisekommunikatsioonis kasutatavad rakendused))

                                    (24)

                                    toodete või teenuste veebimüük ettevõtte veebisaidi või äppide (sh ekstraneti) kaudu eelmisel kalendriaastal

                                    (25)

                                    toodete või teenuste veebimüük selliste e-kaubanduse veebisaitide või äppide kaudu, mida kasutab kaupade või teenustega kauplemiseks mitu ettevõtet, eelmisel kalendriaastal

                                    (26)

                                    toodete või teenuste EDI-tüüpi müük (elektroonilise andmevahetuse (EDI) kaudu saadud tellimuste alusel) eelmisel kalendriaastal

                                    (27)

                                    IKT-turvameetmete rakendamine ettevõtte IKT-süsteemides: autentimine tugeva parooliga (nt minimaalne pikkus, numbrite ja erimärkide kasutamine, regulaarne vahetamine)

                                    (28)

                                    IKT-turvameetmete rakendamine ettevõtte IKT-süsteemides: autentimine biomeetriliste meetodite abil, mida kasutatakse juurdepääsuks ettevõtte IKT-süsteemile (nt autentimine sõrmejälgede, hääle, näotuvastuse alusel)

                                    (29)

                                    IKT-turvameetmete rakendamine ettevõtte IKT-süsteemides: autentimine vähemalt kahest autentimismehhanismist koosneva kombinatsiooni alusel (st kasutaja määratud parooli, ühekordse parooli, koodigeneraatori genereeritud või nutitelefoni kaudu saadud koodi, biomeetrilise meetodi (näiteks sõrmejäljed, hääl, näotuvastus) kombinatsioon)

                                    (30)

                                    IKT-turvameetmete rakendamine ettevõtte IKT-süsteemides: andmete, dokumentide või e-kirjade krüpteerimine

                                    (31)

                                    IKT-turvameetmete rakendamine ettevõtte IKT-süsteemides: andmete varundamise eraldi asukohas (sh varukoopia pilves)

                                    (32)

                                    IKT-turvameetmete rakendamine ettevõtte IKT-süsteemides: võrgu juurdepääsu kontroll (kasutajate õiguste haldamine ettevõtte võrgus)

                                    (33)

                                    IKT-turvameetmete rakendamine ettevõtte IKT-süsteemides: VPN (virtuaalne privaatvõrk, millega liidetakse privaatvõrk üldkasutatava võrguga selliselt, et on võimalik turvaline andmevahetus üle üldkasutatava võrgu)

                                    (34)

                                    IKT-turvameetmete rakendamine ettevõtte IKT-süsteemides: IKT turvalisuse järelevalvesüsteem, mis võimaldab tuvastada kahtlase tegevuse IKT-süsteemides ja hoiatada ettevõtet ning mis ei ole eraldiseisev viirusetõrjetarkvara

                                    (35)

                                    IKT-turvameetmete rakendamine ettevõtte IKT-süsteemides: logifailide säilitamine, mis võimaldavad analüüsi pärast IKT turvaintsidentide toimumist

                                    (36)

                                    IKT-turvameetmete rakendamine ettevõtte IKT-süsteemides: IKT riskihindamine, st IKT turvaintsidentide tõenäosuse ja tagajärgede regulaarne hindamine

                                    (37)

                                    IKT-turvameetmete rakendamine ettevõtte IKT-süsteemides: IKT turvalisuse testimine (nt läbistustestimine, turvahoiatussüsteemi katsetamine, turvameetmete läbivaatamine, varundamissüsteemide katsetamine)

                                    (38)

                                    IKT turvalisusega seotud kohustuste tutvustamine töötajatele vabatahtliku koolituse või ettevõttesiseselt kättesaadava teabe (nt teave intranetis) vormis

                                    (39)

                                    IKT turvalisusega seotud kohustuste tutvustamine töötajatele kohustusliku koolituse või kohustusliku teabematerjali vormis

                                    (40)

                                    IKT turvalisusega seotud kohustuste tutvustamine töötajatele lepingu (nt töölepingu) abil

                                    (41)

                                    IKT-turvameetmeid, tavasid ja menetlusi käsitlevate dokumentide olemasolu, nt IKT turvalisust ja andmete konfidentsiaalsust käsitlevad dokumendid, mis hõlmavad töötajate IKT-alast koolitust, IKT-turvameetmeid, IKT-turvameetmete hindamist ja kavasid IKT turvalisust käsitlevate dokumentide ajakohastamiseks

                                    (42)

                                    eelmisel kalendriaastal toimunud IKT turvaintsidendid, millel olid järgmised tagajärjed: IKT-teenused ei olnud kättesaadavad riist- või tarkvara rikete tõttu

                                    (43)

                                    eelmisel kalendriaastal toimunud IKT turvaintsidendid, millel olid järgmised tagajärjed: IKT-teenused ei olnud kättesaadavad väljastpoolt tuleva rünnaku tõttu (nt lunavararünne, teenusetõkestusrünne)

                                    (44)

                                    eelmisel kalendriaastal toimunud IKT turvaintsidendid, millel olid järgmised tagajärjed: andmete hävimine või andmelaostus riist- või tarkvara rikete tõttu

                                    (45)

                                    eelmisel kalendriaastal toimunud IKT turvaintsidendid, millel olid järgmised tagajärjed: andmete hävimine või andmelaostus pahavaraga nakatumise või loata juurdepääsu tõttu

                                    (46)

                                    eelmisel kalendriaastal toimunud IKT turvaintsidendid, millel olid järgmised tagajärjed: konfidentsiaalsete andmete avalikustamine sissetungi, andmelõikuse, andmepüügi, ettevõtte oma töötajate tahtliku tegevuse tõttu

                                    (47)

                                    eelmisel kalendriaastal toimunud IKT turvaintsidendid, millel olid järgmised tagajärjed: konfidentsiaalsete andmete avalikustamine ettevõtte oma töötajate tahtmatu tegevuse tõttu

                                    (48)

                                    IKT turvalisusega seotud meetmed, nagu IKT turvalisuse testid, IKT turvalisust käsitlev koolitus, IKT turvaintsidentide lahendamine (v.a tarkvarapakettide uuendamine), mida viivad läbi ettevõtte oma töötajad (sh ema- ja sidusettevõtete töötajad)

                                    (49)

                                    IKT turvalisusega seotud meetmed, nagu IKT turvalisuse testid, IKT turvalisust käsitlev koolitus, IKT turvaintsidentide lahendamine (v.a tarkvarapakettide uuendamine), mida viivad läbi välistarnijad

                                    (50)

                                    IKT turvaintsidente katva kindlustuse olemasolu

                                    iii)

                                    ettevõtete kohta, kellel on mis tahes tüüpi interneti püsiühendus:

                                    (51)

                                    kiireima interneti püsiühenduse maksimaalne lepingujärgne allalaadimiskiirus vahemikes [0 Mbit/s, < 30 Mbit/s], [30 Mbit/s, < 100 Mbit/s], [100 Mbit/s, < 500 Mbit/s], [500 Mbit/s, < 1 Gbit/s], [≥ 1 Gbit/s]

                                    iv)

                                    kaugkoosolekuid korraldavate ettevõtete kohta:

                                    (52)

                                    kas on olemas IKT-turvalisuse suunised kaugkoosolekute korraldamiseks internetis, nt suunised paroolinõuete, otspunktkrüpteerimise kohta

                                    (53)

                                    selliste suuniste olemasolu, mis toetavad kaugkoosolekute korraldamist ärireiside asemel

                                    v)

                                    ettevõtete kohta, kus töötajatel või füüsilisest isikust ettevõtjatel on kaugjuurdepääs ettevõtte e-posti süsteemile:

                                    (54)

                                    ettevõtte e-posti süsteemile kaugjuurdepääsu omavate töötajate ja füüsilisest isikust ettevõtjate arv või selliste töötajate osatähtsus kõigi töötajate ja füüsilisest isikust ettevõtjate seas

                                    vi)

                                    ettevõtete kohta, kus töötajatel või füüsilisest isikust ettevõtjatel on kaugjuurdepääs ettevõtte dokumentidele, ärirakendustele või tarkvarale:

                                    (55)

                                    ettevõtte dokumentidele, ärirakendustele või tarkvarale kaugjuurdepääsu omavate töötajate ja füüsilisest isikust ettevõtjate arv või selliste töötajate osatähtsus kõigi töötajate ja füüsilisest isikust ettevõtjate seas

                                    vii)

                                    ettevõtete kohta, kus töötajatel ja füüsilisest isikust ettevõtjatel on kaugjuurdepääs ettevõtte e-posti süsteemile või ettevõtte dokumentidele, ärirakendustele või tarkvarale:

                                    (56)

                                    kas on olemas IKT-turvalisuse suunised kaugjuurdepääsu kohta, nt nõue korraldada parooliga kaitstud kaugkoosolekuid, keeld teha tööd avalikus WiFi võrgus, VPNi kasutamine, nõuded andmekaitse kohta

                                    viii)

                                    ettevõtete kohta, kes tegid eelmisel kalendriaastal müügitehinguid veebis:

                                    (57)

                                    kaupade või teenuste veebimüügi väärtus või kaupade ja teenuste veebimüügi osatähtsus kogukäibest eelmisel kalendriaastal

                                    (58)

                                    eratarbijatele suunatud (ettevõtjalt tarbijale ehk B2C) veebimüügi väärtuse osatähtsus kogu veebimüügist eelmisel kalendriaastal

                                    (59)

                                    teistele ettevõtetele (ettevõtetevaheline ehk B2B) ning avalikule sektorile (ettevõttelt riigile ehk B2G) suunatud veebimüügi väärtuse osatähtsus kogu veebimüügist eelmisel kalendriaastal

                                    ix)

                                    ettevõtete kohta, kes tegelesid toodete ja teenuste veebimüügiga ettevõtte veebisaitide või äppide kaudu ning selliste e-kaubanduse veebisaitide või äppide kaudu, mida kasutab kaupade või teenustega kauplemiseks mitu ettevõtet, eelmisel kalendriaastal:

                                    (60)

                                    toodete või teenuste veebimüük ettevõtte veebisaitide või äppide kaudu: sellise müügi väärtuse osatähtsus kogu veebimüügist eelmisel kalendriaastal

                                    (61)

                                    toodete või teenuste veebimüük selliste e-kaubanduse veebisaitide või äppide kaudu, mida kasutab kaupade või teenustega kauplemiseks mitu ettevõtet: sellise müügi väärtuse osatähtsus kogu veebimüügist eelmisel kalendriaastal

                                    x)

                                    ettevõtete kohta, kes tegelesid eelmisel kalendriaastal kaupade ja teenuste EDI-tüüpi müügiga:

                                    (62)

                                    kaupade ja teenuste EDI-tüüpi müügi väärtus või kaupade ja teenuste EDI-tüüpi müügi osatähtsus kogukäibest eelmisel kalendriaastal

                                    xi)

                                    ettevõtete kohta, kes eelmise kalendriaasta jooksul värbasid või proovisid värvata IKT spetsialiste:

                                    (63)

                                    IKT spetsialistide täitmata töökohad, millele oli raske töötajaid leida

                                    xii)

                                    ettevõtete kohta, kellel on olemas IKT turvalisusega seotud meetmeid, tavasid ja menetlusi käsitlevad dokumendid:

                                    (64)

                                    ettevõtte IKT turvalisusega seotud meetmeid, tavasid ja menetlusi käsitlevate dokumentide viimane määratlemine või läbivaatamine toimus: viimase 12 kuu jooksul; rohkem kui 12 kuud ja kuni 24 kuud tagasi; rohkem kui 24 kuud tagasi

                                    xiii)

                                    tööstus- või teenindusroboteid kasutavate ettevõtete kohta:

                                    (65)

                                    põhjused, mis mõjutasid otsust kasutada ettevõttes roboteid: suured tööjõukulud

                                    (66)

                                    põhjused, mis mõjutasid otsust kasutada ettevõttes roboteid: raskused töötajate värbamisel

                                    (67)

                                    põhjused, mis mõjutasid otsust kasutada ettevõttes roboteid: tööohutuse suurendamine

                                    (68)

                                    põhjused, mis mõjutasid otsust kasutada ettevõttes roboteid: protsesside ja/või toodetud kaupade ja teenuste täpsuse ja kvaliteeditaseme tagamine

                                    (69)

                                    põhjused, mis mõjutasid otsust kasutada ettevõttes roboteid: ettevõtte toodetud kaupade või osutatud teenuste valiku laiendamine

                                    (70)

                                    põhjused, mis mõjutasid otsust kasutada ettevõttes roboteid: maksud või muud valitsuse stiimulid

                        Vabatahtlikud muutujad

                                    i)

                                    ettevõtete kohta, kus töötajatel ja füüsilisest isikust ettevõtjatel on töö tegemiseks juurdepääs internetile:

                                    (1)

                                    selliste töötajate ja füüsilisest isikust ettevõtjate arv või osatähtsus kõigi töötajate ja füüsilisest isikust ettevõtjate seas, kes kasutavad töö tegemiseks ettevõtte pakutud kaasaskantavat seadet, mis võimaldab internetiühendust mobiiltelefonivõrgu kaudu

                                    ii)

                                    ettevõtete kohta, kes tegid eelmisel kalendriaastal müügitehinguid veebis:

                                    (2)

                                    veebimüük oma riigi tarbijatele eelmisel kalendriaastal

                                    (3)

                                    veebimüük teiste liikmesriikide tarbijatele eelmisel kalendriaastal

                                    (4)

                                    veebimüük mujal maailmas asuvatele tarbijatele eelmisel kalendriaastal

                                    iii)

                                    ettevõtete kohta, kes tegid veebis müügitehinguid vähemalt kahes järgmises geograafilises piirkonnas asuvate tarbijatega: oma riik, teised liikmesriigid või muu maailm, eelmisel kalendriaastal:

                                    (5)

                                    oma riigi tarbijatega tehtud veebimüügitehingute väärtuse osatähtsus kogu veebimüügist eelmisel kalendriaastal

                                    (6)

                                    teiste liikmesriikide tarbijatega tehtud veebimüügitehingute väärtuse osatähtsus kogu veebimüügist eelmisel kalendriaastal

                                    (7)

                                    mujal maailmas asuvate tarbijatega tehtud veebimüügitehingute osatähtsus kogu veebimüügist eelmisel kalendriaastal

                                    iv)

                                    ettevõtete kohta, kes tegid eelmisel kalendriaastal veebis müügitehinguid teiste liikmesriikide tarbijatega:

                                    (8)

                                    teistesse liikmesriikidesse müümisel ilmnenud raskused: toodete kohaletoimetamise või tagastamisega seotud suured kulud eelmisel kalendriaastal

                                    (9)

                                    teistesse liikmesriikidesse müümisel ilmnenud raskused: raskused kaebuste või vaidluste lahendamisel eelmisel kalendriaastal

                                    (10)

                                    teistesse liikmesriikidesse müümisel ilmnenud raskused: toote märgistuse kohandamine teistes liikmesriikides müümiseks eelmisel kalendriaastal

                                    (11)

                                    teistesse liikmesriikidesse müümisel ilmnenud raskused: teistes liikmesriikides asuvate tarbijatega suhtlemiseks vajaliku võõrkeele oskuse puudumine eelmisel kalendriaastal

                                    (12)

                                    teistesse liikmesriikidesse müümisel ilmnenud raskused: ettevõtte äripartnerite piirangud seoses müügiga teatavatesse liikmesriikidesse eelmisel kalendriaastal

                                    (13)

                                    teistesse liikmesriikidesse müümisel ilmnenud raskused: teiste liikmesriikide käibemaksusüsteemiga seotud raskused (näiteks ebakindlus seoses käibe maksustamisega eri riikides) eelmisel kalendriaastal

                                    v)

                                    ettevõtete kohta, kus on vabad IKT spetsialistide töökohad, mida oli eelmisel kalendriaastal IKT spetsialistide värbamise käigus raske täita:

                                    (14)

                                    kandideerijate vähesusest tingitud raskused IKT-spetsialistide värbamisel eelmisel kalendriaastal

                                    (15)

                                    raskused IKT spetsialistide värbamisel eelmisel kalendriaastal, mis on tingitud sellest, et kandideerijatel puudus hariduse või koolituse teel omandatud asjakohane IKT-alane kvalifikatsioon

                                    (16)

                                    kandideerijate puudulikust asjakohasest töökogemusest tingitud raskused IKT-spetsialistide värbamisel eelmisel kalendriaastal

                                    (17)

                                    kandideerijate liiga kõrgetest palgaootustest tingitud raskused IKT-spetsialistide värbamisel eelmisel kalendriaastal

                                    vi)

                                    tööstus- või teenindusroboteid omavate ettevõtete kohta:

                                    (18)

                                    ettevõttes kasutatavate tööstus- ja teenindusrobotite arv

                        Mõõtühik

                        Absoluutarvud, välja arvatud nende näitajate puhul, mis on seotud omavääringus väljendatud käibega (tuhandetes) või osatähtsusega (kogu)käibest

                        Statistiline üldkogum

                           Hõlmatavad tegevusalad

                        NACE jaod C–J, L–N ja grupp 95.1

                           Hõlmatavad suurusklassid

                        Vähemalt kümne töötaja või füüsilisest isikust ettevõtjaga ettevõtted. Alla kümne töötaja või füüsilisest isikust ettevõtjaga ettevõtete kaasamine on vabatahtlik.

                        Jaotused

                           Jaotus tegevusvaldkonna järgi

                           Riiklike koondandmete arvutamiseks:

                                    —

                                    NACE jagude ja rühma tasandi koondandmed C+D+E+F+G+H+I+J+L+M+N+95.1, D+E

                                    —

                                    NACE jaod: C, F, G, H, I, J, L, M, N

                                    —

                                    NACE osad: 47, 55

                                    —

                                    NACE osade koondandmed: 10 + 11 + 12 + 13 + 14 + 15 + 16 + 17 + 18, 19 + 20 + 21 + 22 + 23, 24 + 25, 26 + 27 + 28 + 29 + 30 + 31 + 32 + 33

                                    —

                                    osade ja rühmade koondandmed: 26.1 + 26.2 + 26.3 + 26.4 + 26.8 + 46.5 + 58.2 + 61 + 62 + 63.1 + 95.1

                           Ainult Euroopa koondandmetes kasutamiseks

                                    —

                                    NACE jaod: D, E

                                    —

                                    NACE osad: 19, 20, 21, 26, 27, 28, 45, 46, 61, 72, 79

                                    —

                                    NACE grupp: 95.1

                                    —

                                    NACE osade koondandmed: 10 + 11 + 12, 13 + 14 + 15, 16 + 17 + 18, 22 + 23, 29 + 30, 31 + 32 + 33, 58 + 59 + 60, 62 + 63, 69 + 70 + 71, 73 + 74 + 75, 77 + 78 + 80 + 81 + 82

                           Suurusklass töötajate ja füüsilisest isikust ettevõtjate arvu alusel: 10+, 10–49, 50–249, 250+; vabatahtlik: 0–9, 0–1, 2–9

                        Andmeedastuse tähtpäev

                        5. oktoober 2022


title: Komisjoni rakendusmäärus (EL) 2021/1191, 19. juuli 2021, millega pikendatakse toimeaine klopüraliidi heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  20.7.2021

                  ET

                  Euroopa Liidu Teataja

                  L 258/37

         KOMISJONI RAKENDUSMÄÄRUS (EL) 2021/1191,
         19. juuli 2021,
         millega pikendatakse toimeaine klopüraliidi heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1,
         ning arvestades järgmist:

                     (1)

                     Komisjoni direktiiviga 2006/64/EÜ (2) kanti toimeaine klopüraliid nõukogu direktiivi 91/414/EMÜ (3) I lisasse.

                     (2)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (3)

                     Toimeaine klopüraliidi heakskiit, nagu on sätestatud rakendusmääruse (EL) nr 540/2011 lisa A osas, aegub 30. aprillil 2022.

                     (4)

                     Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemiku jooksul esitatud taotlus toimeaine klopüraliidi heakskiidu pikendamiseks.

                     (5)

                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

                     (6)

                     Referentliikmesriik koostas kaasreferentliikmesriigiga konsulteerides pikendamise hindamisaruande kavandi ning esitas selle 31. mail 2017 Euroopa Toiduohutusametile (edaspidi „toiduohutusamet“) ja komisjonile.

                     (7)

                     Toiduohutusamet tegi täiendava kokkuvõtliku toimiku üldsusele kättesaadavaks. Samuti edastas toiduohutusamet pikendamise hindamisaruande kavandi taotlejale ja liikmesriikidele märkuste esitamiseks ning algatas selle kohta avaliku arutelu. Toiduohutusamet edastas saadud märkused komisjonile.

                     (8)

                     6. juulil 2018 esitas toiduohutusamet komisjonile oma järelduse (6) selle kohta, kas klopüraliid võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas 24. märtsil 2021 pikendamisaruande ja määruse eelnõu klopüraliidi kohta alalisele taime-, looma-, toidu- ja söödakomiteele.

                     (9)

                     Seoses endokriinsüsteemi häireid põhjustavate omaduste kindlakstegemise kriteeriumidega, mis kehtestati komisjoni määrusega (EL) 2018/605, (7) märgitakse toiduohutusameti järelduses, et lähtuvalt teaduslikest tõenditest on väga ebatõenäoline, et klopüraliid on endokriinfunktsiooni kahjustav kemikaal, kuna toksilist mõju endokriinsüsteemile ei ole täheldatud. Seepärast leiab komisjon, et klopüraliidi ei tule pidada endokriinseid häireid põhjustavate omadustega aineks.

                     (10)

                     Komisjon palus taotlejal esitada oma märkused toiduohutusameti järelduse kohta ning kooskõlas rakendusmääruse (EL) nr 844/2012 artikli 14 lõike 1 kolmanda lõiguga pikendamisaruande kohta. Taotleja esitas oma märkused pikendamisaruande kavandi kohta ja neid märkusi on põhjalikult uuritud.

                     (11)

                     Vähemalt ühe klopüraliidi sisaldava taimekaitsevahendi ühe või mitme iseloomuliku kasutusviisiga seoses on leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.

                     (12)

                     Toimeaine klopüraliidi heakskiidu pikendamist käsitlev riskihindamine põhineb tüüpilisel kasutusviisil herbitsiidina taliteravilja puhul ja rohumaadel. Kõnealusest riskihindamisest tulenevalt ei ole vaja säilitada piirangut, mille kohaselt võib toimeainet kasutada üksnes herbitsiidina, kuid vastavalt määruse (EÜ) nr 1107/2009 artikli 14 lõikele 1 koostoimes kõnealuse määruse artikliga 6 ning olemasolevatest teaduslikest ja tehnilistest teadmistest lähtuvalt on siiski vaja kehtestada teatavad tingimused ja piirangud. Eriti asjakohane on nõuda kinnitavat lisateavet.

                     (13)

                     Rakendusmäärust (EL) nr 540/2011 tuleks seega vastavalt muuta.

                     (14)

                     Komisjoni rakendusmäärusega (EL) 2021/566 (8) pikendati klopüraliidi heakskiidu kehtivusaega 30. aprillini 2022, et pikendamise saaks lõpule viia enne kõnealuse toimeaine heakskiidu aegumist. Kuna heakskiidu pikendamise otsus võeti vastu enne heakskiidu pikendatud kehtivusaja lõppkuupäeva, peaks käesoleva määruse kohaldamise alguskuupäev olema sellest kuupäevast varasem.

                     (15)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiidu pikendamine
            Toimeaine klopüraliidi heakskiitu pikendatakse vastavalt I lisale.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Jõustumine ja kohaldamise alguskuupäev
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. oktoobrist 2021.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 19. juuli 2021

                  Komisjoni nimel

                  president

               Ursula VON DER LEYEN

            (1)  ELT L 309, 24.11.2009, lk 1.

            (2)  Komisjoni 18. juuli 2006. aasta direktiiv 2006/64/EÜ, millega muudetakse nõukogu direktiivi 91/414/EMÜ klopüraliidi, tsüprodiniili, fosetüüli ja trineksapaki lisamisega toimeainete hulka (ELT L 206, 27.7.2006, lk 110).

            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            (6)  EFSA Journal 2018; 16(8): 5389. Kättesaadav internetis: www.efsa.europa.eu.

            (7)  Komisjoni 19. aprilli 2018. aasta määrus (EL) 2018/605, millega muudetakse määruse (EÜ) nr 1107/2009 II lisa ja sätestatakse teaduslikud kriteeriumid endokriinsüsteemi häireid põhjustavate omaduste kindlakstegemiseks (ELT L 101, 20.4.2018, lk 33).

            (8)  Komisjoni 30. märtsi 2021. aasta rakendusmäärus (EL) 2021/566, millega muudetakse rakendusmäärust (EL) nr 540/2011 seoses toimeainete abamektiini, Bacillus subtilis’e ((Cohn 1872) tüvi QST 713), Bacillus thuringiensis subsp. aizawai (tüved ABTS-1857 ja GC-91), Bacillus thuringiensis subsp. israeliensis’e (serotüüp H-14, tüvi AM65-52), Bacillus thuringiensis subsp. kurstaki (tüved ABTS 351, PB 54, SA 11, SA 12 ja EG 2348), Beauveria bassiana (tüved ATCC 74040 ja GHA), klodinafopi, klopüraliidi, Cydia pomonella Granulovirus’e (CpGV), tsüprodiniili, dikloroprop-P, fenpüroksimaadi, fosetüüli, mepanipüriimi, Metarhizium anisopliae (var. anisopliae, tüvi BIPESCO 5/F52), metkonasooli, metrafenooni, pirimikarbi, Pseudomonas chlororaphis’e (tüvi MA342), pürimetaniili, Pythium oligandrum M1, rimsulfurooni, spinosaadi, Streptomyces K61 (varem „S. griseoviridis“), Trichoderma asperellum’i (varem „T. harzianum“, tüved ICC012, T25 ja TV1), Trichoderma atroviride (varem „T. harzianum“, tüvi T11), Trichoderma gamsii (varem „T. viride“, tüvi ICC080), Trichoderma harzianum’i (tüved T-22 ja ITEM 908), triklopüüri, trineksapaki, tritikonasooli ja tsiraami heakskiidu kehtivusaja pikendamisega (ELT L 118, 7.4.2021, lk 1).

            I LISA

                        Tavanimetus, tunnuskoodid

                        IUPACi nimetus

                        Puhtus  (1)

                        Heakskiitmise kuupäev

                        Heakskiidu aegumine

                        Erisätted

                        Klopüraliid
                        CASi nr: 1702-17–6
                        CIPACi nr: 455

                        3,6-dikloropüridiin-2-karboksüülhape või 3,6-dikloropikoliinhape

                        ≥ 950 g/kg

                        1. oktoober 2021

                        30. september 2036

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse klopüraliidi heakskiidu pikendamise aruande järeldusi, eelkõige selle I ja II liidet.
                        Üldhindamisel peavad liikmesriigid pöörama erilist tähelepanu:

                                    —

                                    kaubanduslikult toodetud tehnilise materjali kirjeldusele;

                                    —

                                    käitlejate kaitsele ja selle tagamisele, et käitlejate suhtes kohaldatavate kasutustingimustega nähtaks ette piisavad isikukaitsevahendid;

                                    —

                                    klopüraliidijääkide võimalikule esinemisele külvikorrakultuurides;

                                    —

                                    klopüraliidijääkide võimalikule ülekandumisele töödeldud aladelt pärit komposti või loomade sõnniku kaudu, et hoida ära vastuvõtlike põllukultuuride kahjustamist;

                                    —

                                    põhjavee kaitsele ohualtites tingimustes.

                              Vajaduse korral peavad kasutustingimused hõlmama riskivähendamismeetmeid.
                        Taotleja esitab komisjonile, liikmesriikidele ja toiduohutusametile kinnitava teabe veetöötlemisprotsesside mõju kohta joogivees esinevatele jääkidele.
                        Taotleja esitab selle teabe kahe aasta jooksul pärast seda, kui on võetud vastu juhenddokument, milles käsitletakse pinna- ja põhjavees esinevatele jääkidele veetöötlemisprotsesside tulemusena avalduva mõju hindamist.

               (1)  Täiendavad andmed toimeaine identifitseerimiseks ja toimeaine omadused on esitatud pikendamisaruandes.

            II LISA
            Rakendusmääruse (EL) nr 540/2011 lisa muudetakse järgmiselt:

                        (1)

                        A osast jäetakse välja kanne 129 klopüraliidi kohta;

                        (2)

                        B osasse lisatakse järgmine kanne:

                                    Nr

                                    Tavanimetus, tunnuskoodid

                                    IUPACi nimetus

                                    Puhtus  (1)

                                    Heakskiitmise kuupäev

                                    Heakskiidu aegumine

                                    Erisätted

                                    „147

                                    Klopüraliid
                                    CASi nr: 1702-17–6
                                    CIPACi nr: 455

                                    3,6-dikloropüridiin-2-karboksüülhape või 3,6-dikloropikoliinhape

                                    ≥ 950 g/kg

                                    1. oktoober 2021

                                    30. september 2036

                                    Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse klopüraliidi heakskiidu pikendamise aruande järeldusi, eelkõige selle I ja II liidet.
                                    Üldhindamisel peavad liikmesriigid pöörama erilist tähelepanu:

                                                —

                                                kaubanduslikult toodetud tehnilise materjali kirjeldusele;

                                                —

                                                käitlejate kaitsele ja selle tagamisele, et käitlejate suhtes kohaldatavate kasutustingimustega nähtaks ette piisavad isikukaitsevahendid;

                                                —

                                                klopüraliidijääkide võimalikule esinemisele külvikorrakultuurides;

                                                —

                                                klopüraliidijääkide võimalikule ülekandumisele töödeldud aladelt pärit komposti või loomade sõnniku kaudu, et hoida ära vastuvõtlike põllukultuuride kahjustamist;

                                                —

                                                põhjavee kaitsele ohualtites tingimustes.

                                          Vajaduse korral peavad kasutustingimused hõlmama riskivähendamismeetmeid.
                                    Taotleja esitab komisjonile, liikmesriikidele ja toiduohutusametile kinnitava teabe veetöötlemisprotsesside mõju kohta joogivees esinevatele jääkidele.
                                    Taotleja esitab selle teabe kahe aasta jooksul pärast seda, kui on võetud vastu juhenddokument, milles käsitletakse pinna- ja põhjavees esinevatele jääkidele veetöötlemisprotsesside tulemusena avalduva mõju hindamist.

               (1)  Täiendavad andmed toimeaine identifitseerimiseks ja toimeaine omadused on esitatud pikendamisaruandes.“